№6 Кәсіпорынның еңбек ресурстарын пайдалануды талдау 

1. Кәсіпорынның еңбек ресурстарымен қамтамасыз етілуін талдау

 Еңбек ресурстары деп кәсіпорында жұмыс істейтін және олардың тізімдік құрамына кіретін әртүрлі кәсіби - мамандандырылған топтағы жұмысшылардың жиынтығы аталады.
  Еңбек ресурстары  тиісті салада білімі, еңбек дағдысы және дені сау қасиеттері бар халықтың бір бөлігі жатады. Кәсіпорынның жеткілікті еңбек ресурстарымен қамтамасыз етілуі, оларды рационалды пайдалану, еңбек өнімділігінің жоғарғы деңгейі сияқты көрсеткіштердің өнім көлемін жоғарлату және өндіріс тиімділігін арттыруда үлкен мәні бар. 
Еңбек ресурстарын талдаудың негізгі міндеттері: 
- сандық және сапалық белгілер бойынша жалпы еңбек ресурстарымен кәсіпорының және оның құрылымдық бөлімшелерінің қамтамасыз етілуін зерттеу және бағалау; 
- кәсіпорында персоналды пайдалану экстенсивтілігін, интенсивтілігін және тиімділігін бағалау;
- кадрлардың тұрақсыздық көрсеткіштерін анықтау және зерттеу; 
- еңбек ресурстарының резервтерін, олардың толығырақ және тиімді пайдаланылуын айқындау. 
	Талдау жүргізудің ақпарат көздеріне жататындар; 
- бұйрықтар; 
- бірінші басшының үкімдері: 
- еңбек жоспары; 
- «Еңбек жөніндегі есеп беру» статистикалық есептілігі; 
- жұмыс уақытының табелі; 
- еңбек ақы бойынша кітап; 
- кадрлар бөлімінің мәліметтері. 
Кәсіпорынның еңбек ресурстарымен қамтамасыз етілуі категориясы және кәсіптілігі бойынша нақты жұмысшылар санын жоспарлы қажеттілікпен салыстыру арқылы анықталады. 
Еңбек ресурстарын талдауды оның құрылымын және тиісті мамандық пен біліктіліктегі қажетті кадрлармен жинақталғанын зерттеуден басталады. 
Ұйым жұмыскерлерінің жалпы саны өткен кезеңмен салыстырғанда 11 адамға өскен. Оның 11 адамға немесе 17,7%-ға өсуі жұмысшылар категориясынан болса, ал қызметкерлер жағында өзгеріс болмаған.   Жұмыскерлер құрылымын тігінен талдау көрсеткендей, 82.7% және 84.9% жұмысшылар катеориясына келсе, ал қызметкерлер категориясына сәйкесінше 17,3% және 15,1% келеді. 
Еңбек ресурстарын талдаудың маңызды құрамдас бөлігі болып жұмыс күшінің қозғалысын зерттеу табылады. Жұмыс күші қозғалысын қарастыра отырып, жұмыскерлердің жиі ауысуы еңбек өнімділігі өсуіне кері әсерін тигізеді. Кадрлар ағымдылығы себептерін (әлеуметтік қамтамасыз ету жағдайы, себепсіз жұмыстан қалу, өз еркімен жұмыстан кету және т.б.), жұмыстан кету динамикасының құрамын: жеке немесе ұжымдық, қызметтік орынның ауысуы, басқа қызметке ауысу саны, зейнеткерлікке шығу, келісім-шарт мерзімінің аяқталуы және басқаларын зерттеу талап етіледі. 
Жұмыс күшінің қозғалысын сипаттау үшін мынадай көрсеткіштердің динамикасын есептейді және талдайды:
 - қабылдау бойынша айналым коэффициенті; 
- шығу бойынша айналым коэффициенті; 
- кадрлар ағымдылық коэффициенті; 
- кадрлар құрамының тұрақтылық коэффициенті.

2. Жұмыс уақыт қорын пайдалануды талдау
Талдаудың мақсаты - жұмыс уақытын ұтымды пайдалану, уақыт шығындары мен оның ұтымсыз шығындарын жою немесе азайту нәтижесінде еңбек өнімділігінің өсу резервтерін іздеу.
Жұмыс уақытын пайдалануды зерттеу екі бағыт бойынша жүргізіледі: 
1. динамикада және жоспармен салыстыра отырып, жұмыс уақыты қорын пайдалану; 
2. жұмыс уақытын өнімсіз пайдалануды талдау. 
Еңбек жөніндегі есеп беруде жұмыс уақытын пайдалану келесі көрсеткіштермен сипатталады: 
• барлық жұмысшылармен орындалған адам-күндер саны; 
• барлық жұмысшылармен орындалған адам-сағат саны. 
Жұмыс уақытын пайдалану көрсеткіштеріне келесі факторлар әсер етеді: 
• жұмысшылар санының өзгеруі; 
• жұмыс уақытының бір күндік жоғалтулар; 
• ішкі ауысымдық жоғалтулар; 
• жұмыс уақытынан тыс уақыттағы жұмыс, яғни мейрам және демалыс күндеріндегі.
 Жұмыс уақыты қоры жұмысшылар санына, бір жылда орташа шамада бір жұмысшымен орындалған күндер санына  және жұмыс уақытының орташа ұзақтығына  байланысты:	
2 Кестеде - Жұмыс уақыт қорын пайдалануын талдауын көре аласыздар.  Есептік жылды базистік жылмен салыс-да жұмыс уақытының пайдалы қоры – 154,2, ол негізінен обьективті факторларға байланысты болған.
Талдау процесінде жұмыс уақытын пайдалану зерттеледі. Ол үшін әрбір компания жұмыс уақытының балансын жасайды. 
Онда мына көрсеткіштер орын алады: 
1. Жұмыс уақытының күнтізбелі қоры (ККжұмыс уақыты). 
2. Жұмыс уақытының бюджеті (Бжұмыс уақыты)
3. Жұмыс уақытының тиімді қоры (ТҚжұмыс уақыты)
4.  Бір жұмысшының тиімді қоры (ТҚбір жұмысшы).

3. Еңбек өнімділігін талдау
Еңбек өнімділігі дегеніміз – бір жұмысшының белгілі бір уақытта (сағат, күн, ай, жылдың соңы, жыл) істелінген мезгілінде өндірілген өнім саны немесе өнімді өндіру бірлігіне жұмсалған еңбек шығынымен өлшенеді. 
Еңбек өнімділік деңгейңн бағалау үшін жалпы, жеке және қосымша көрсеткіштер пайдаланылады. 
Жалпылама көрсеткіштер- 1 жұмысшының орташа жылдық, орташа күндік, орташа сағаттық өнімі, сондай-ақ 1 жұмысшыға шаққандағы орташа жылдық өнім шығыны.
Жеке көрсеткіштер - белгілі бір түрдегі өнім бірлігін өндіруге (өнімнің еңбек сыйымдылығы) немесе белгілі бір түрдегі өнімді бір адамға заттай түрде шығаруға кететін уақыт шығындары / күн немесе адам / сағат. 
Көмекші көрсеткіштер - белгілі бір жұмыс түрінің бірлігін немесе уақыт бірлігінде орындалған жұмыс көлемін орындауға кететін уақыт шығындары. 
Жұмысшылардың орташа сағаттық, орташа тәуліктік және орташа жылдық өндірісін арттыру резервтері: 
а) кәсіпорынның өндірістік қуатын неғұрлым толық пайдалану есебінен өнім шығаруды ұлғайту;          
б) өндірісті қарқындату, өнім сапасын арттыру, өндірістің неғұрлым жетілдірілген техникасы мен технологиясын енгізу, өндірісті ұйымдастыруды жақсарту есебінен жұмыс уақытының ысырабын қысқарту және т. б. арқылы оны өндіруге жұмсалатын еңбек шығындарын қысқарту. 
Кәсіпорында еңбек ресурстарын пайдалану тиімділігін бағалау үшін: персоналдың рентабельділік көрсеткіші (пайданың өнеркәсіптік-өндірістік персоналдың орташа жылдық санына қатынасы). 
4. Өнімнің еңбек сыйымдылығын талдау
Еңбек сыйымдылығы - өнім бірлігіне немесе барлық дайындалған өнім көлеміне жұмыс уақыты шыгындары дегенді білдіреді.
    Өнім бірлігінің еңбек сыйымдылығы өнімнің бір түрін жасауға кеткен жұмыс уақытының қорын оның натуралды немесе шартты - натуралды өлшемдегі өндіріс көлеміне қатынасымен анықталады. Осыдан өнімнің бір теңгесінің еңбек сыйымдылығын анықтауға болады. Ол барлық өнімді өндіруге кеткен жұмыс уақытының жалпы қорын шығарылған енімнің құнына бөлу арқылы есептеледі. Шыққан көрсеткіш - өнімнің орташа сағаттық өндіріміне қарама - қарсы көрсеткіш. 
Өнімнің еңбек сыйымдылығын төмендету — еңбек өнімділігін арттырудың маңызды факторы болып табылады. Еңбек өнімділігінің өсуі ең алдымен өнімнің еңбек. Еңбек өнімділігінің өсуі ең алдымен өнімнің еңбек сыйымдылығы есебінен, әсіресе ұйымдыстырушылық техникалық шаралардың жоспарын орындау, сатып алынатын жартылай фабрикаттардың үлес салмағының артуы есебінен болады.

